text: Borgmesteren dykker
  08 august 2010 kl. 11.29
  Ikke i popularitet, men med snorkel, sammen med andre dykkerinteresseret og TV Syd's to TV-dykkere.
   
  TV Syd's to TV-dykkere fra programmet "Under Overfladen", Søren Larsen og Ulrik Westphal, har inviteret til snorkeldykning ved Haderslev, og de vil fortælle om alt det, snorkeldykkerne finder i vandet.
  Haderslev Kommunes borgmester, Jens Christian Gjesing, er en af de nysgerrige, og borgmesteren glæder sig til arrangementet.
  - Det er en enestående oplevelse at kunne få lov at snorkeldykke på en af vores egne strande med to kompetente naturvejledere, der kan fortæller om det, vi finder og ser. Jeg glæder mig rigtig meget til arrangementet, siger Jens Christian Gjesing.
  Tidligere på sommeren afholdt Haderslev Kommune et lignende arrangement på Hejsager Strand, og det blev en stor succes.
  